Marvels

***Marvels*** (v anglickom origináli ***The Marvels***) je americký akčný film z roku 2023 od režisérky Nii DaCostovej, natočený na motívy komiksov od vydavateľstva Marvel Comics o superhrdinke Captain Marvel. Jedná sa o 33. film v MCU a je súčasťou 5. fázy Marvel Cinematic Universe a Mnohovesmírnej ságy.

Marvel Studios potvrdili plány na vytvorenie pokračovania *[[Captain Marvel (film)|Captain Marvel]]* (2019) v júli 2019 a vývoj sa začal v januári 2020. DaCostaová bola najatá v auguste. V decembri bolo potvrdené, že sa do filmu pripájajú Vellaniová a Parrisová.

## Dej
V minulosti Carol Danversová / Captain Marvel, zničila mocnú bytosť Najvyššiu inteligenciu - umelú inteligenciu, ktorá velila impériu Kree. To viedlo k občianskej vojne a nepokojom na planéte Hala, domovskom svete rasy Kree. Kôli nepokojom sa planéta Hala postupne stala neobývateľnou. V priebehu nasledujúcich 30 rokov stratí planéta vzduch, vodu a slnečné svetlo. Kree sľúbila Carol pomstu a označia ju za "Pustošiteľku".

Nová vodkyňa rasy Kree - najvyššia Dar-Benn objaví jeden z dvoch legendárnych "Kvantových Náramkov", ktoré sa používali na vytvorenie rýchlej siete medzi vstupnými bodmi - portály umožňujúce rýchle cestovanie vesmírom. Druhý náramok sa nachádza na Zemi a vlastní ho mladá superhdinka Khamala Khan / Ms. Marvel z Jersey City. Dar-Benn použije náramok a násilne otvorí vstupný bod, ktorý sa pripoji k vesmírnej sieti. To spôsobí anomáliu a ovplyvní to celú sieť vrátane vstupného bodu, ktorý sa nachádza v blízkosti vesmírnej stanice S.A.B.E.R., ktorej velí Nick Fury. Fury posiela kapitánku Monicu Rambeau preskúmať vstupný bod  v blízkosti S.A.B.E.R.u zatiaľ čo sa Carol vydáva k novému, vstupnému bodu ktorý násilne otvorila Dar-Benn. V čase keď sa obe dotknú vstupných bodov a Kamala použije svoj náramok na Zemi sa situácia skomplikuje. Monica je presunutá na miesto kde bola Carol, Kamala je presunutá na miesto Monicy a Carol sa objaví v  dome Kamaly, kde sa stretne s jej rodičmi. Trojica použije ich odlišné schopnosti založené na svetle, aby odrazili útok vojakov Kree zatiaľ čo sa súčasne presúvajú z miesta na miesto tej druhej. Vojakov Kree sa im podarí zneškodniť ale počas boja zničia Kamalin dom.

Potom, čo sa všetky tri vrátia na svoje pôvodné miesta, Fury a Monica navštívia Kamalu a jej rodičov na Zemi. Monica sa domnieva, že ich schopnosti spojené so svetlom sú prepojené prostredníctvom kvantového previazania, a že si vymenia miesta, keď ktorákoľvek z nich  použije svoje schopnosti súčasne. Fury a Monica transportujú Kamalu a jej rodičov na základňu S.A.B.E.R. aby situáciu prešetrili. Medzitým sa Carol presunula na planétu Tarnax kde žije kolónia Skrullov, ktorú pomohola vybudovať. Na Tarnaxe Cisár Skrullov Dro'ge rokuje o mierovej dohode s Dar-Benn a rasou Kree. Carol zistí, že mierové rokovania sú len falošnou zámienkou rasy Kree. To sa dozvie aj cisár Dro'ge keď Dar-Benn rokovania preruší a násilne otvorí ďalší vstupný bod, pomocou ktorého postupne odsaje atmosféru z Tarnaxu, aby navrátila dýchateľné ovzdušie Haly. Tarnax postupne prichádza o atmosféru a Carol, ktorej na pomoc prichádzajú Kamala a Monica evakuujú preživších Skrullov do lode Carol. Odtiaľ Skrullov vyzdvihne kráľovná Nového Asgardu Valkýra a sľubi, že im poskytne nové miesto pre život. Po záchrane Skrullov Carol, Monica a Kamala vytvoria tím, ktorý Kamala pomenuje „Marvels“. 
Carol vysvetlí, že opakované pretrhávanie vstupných bodov, ktoré Dar-Benn vytvára spôsobuje nestabilitu v sieti a ohrozuje celý vesmír. Z toho vyvodia, že Dar-Benn útočí na planéty, ktoré sú Carol blízke ako pomstu za to, že v minulosti spustošila Halu. Z jednotlivých planét chce postupne odsať atmosféru, vodu a slnečnú energiu aby mohla obnoviť Halu.

Marvels cestujú na vodnú planétu Aladna, s ktorou mala v minulosti Carol spojitosť. Aladna je planéta kde jej obyvatelia komunikujú spevom a Carol sa tu dávnejšie vydala za miestneho princa Yana. Trojica návštívi a varuje princa Yana, pred hroziacim útokom od Dar-Benn. Marvels spoločne s princom Yanom a armádou z Aladny prichystajú obrannú defenzívu. Dar-Benn však na Aladnu dorazí s armádou Kree a ich obranu potlačia. Následne otvorí ďalší vstupný bod a podarí sa jej postupne odsávať vodu z Aladny na planétu Hala. Tím Marvels sa dá na ústup a zistia že konečným plánom Dar-Benn je použiť energiu zo Slnka Zeme na obnovenie energie Slnka Haly. Marvels sa vrátia späť na S.A.B.E.R. kde medzičasom domáci miláčik Carol - Goose –  bytosť Flerken, ktorá má mačaciu podobu porodí mačiatka. Mačiatka,  na istý čas dokážu pohltiť ľudí a keď na S.A.B.E.R. zaútočí Dar-Benn, Fury ich využije na evakuáciu personálu zo stanice. Dar-Benn medzitým bojuje s Marvels a ukradne od Kamaly druhý náramok. Pokúsi sa ich použiť, na vytvorene  posledného vstupného bodu ale moc náramkov je na Dar-Benn, príliš silná a nakoniec pri výbuchu zomiera. To ukončí kvantové previazanie medzi Marvels ale výbuch zanechá za sebou prietrž medzi dvomi paralelnými realitami. Kamala získa späť oba náramky a spoločne s Carol, nabijú Monicu energiou, vďaka čomu môže uzavrieť prietrž medzi realitami z opačnej strany, ale počas toho uviazne na opačnej strane. Kamala sa vracia na Zem kde sa nachádza Fury a jej rodičia. Oznámi im, že pri boji prišli o Monicu. Carol odletí do útrob Halinho slnka, a s pomocou svojej sily a energie slnko znovu obnoví. Vďaka tomu navráti Hale opäť možnosť fungovať tak ako predtým a očistí svoje meno v očiach rasy Kree.

Kamalina rodina pomôže Carol presťahovať sa do bývalého domu Marie a Monicy Rambeauových. Kamalu spolupráca s Carol a Monicou inšpiruje, aby hľadala ďalších mladých superhrdinov a vytvorila nový tím. Ako prvú navštívi a pokúsi sa naverbovať Kate Bishopovú. V medzititulkovej scéne vidíme Monicu ako sa prebúdza v paralelnom vesmíre, kde ju v sídle X-Menov privíta Binary – alternatívna variantka jej matky Marie Rembeauovej, spolu s mutantom a vedcom Hankom McCoyom / Beastom.

## Produkcia
Natáčanie filmu sa začalo 10. augusta 2021 v Pinewood Studios. Pôvodne malo natáčanie začať v 31. mája 2021. Krátko po začatí produkcie filmu herec Samuel L. Jackson oznámil, že sa vráti ako Nick Fury. V rovnakom čase sa pripravoval na natáčanie seriálu *[[Tajná invázia (seriál)|Tajná invázia]]* (2023). Od 27. augusta sa natáčalo v meste Tropea v Taliansku, a to aj na pobreží Tyrrhénskeho mora. Natáčanie sa skončilo v polovici mája 2022.

## Obsadenie
* Brie Larsonová ako Carol Danversová / Captain Marvel:
Avengerka a bývalá pilotka Vzdušných síl Spojených štátov, ktorej DNA bolo pozmenené počas nehody, ktorá jej dodala nadľudskú silu, energetickú projekciu a lietanie.
* Teyonah Parrisová ako Monica Rambeauová:
Agentka a astronautka S.A.B.E.R.u, ktorá pracuje s Nickom Furym, má schopnosť absorbovať a manipulovať s elektromagnetickým spektrom a energiou. Je dcérou Danversovej priateľky a spoluletkyňe, Marie Rambeauovej. Ako dieťa vzhliadala k Danversovej.
* Iman Vellaniová ako Kamala Khanová / Ms. Marvel: 
Dospievajúca mutantka z Jersey City, ktorá zbožňuje Danversovú a nosí magický náramok, ktorý odomkol jej schopnosť využívať kozmickú energiu a vytvárať pevné svetelné konštrukcie.
* Zawe Ashton ako Dar-Benn:
Revolucionárka a nová vodkyňa rasy Kree, vlastní kladivo Ronana žalobcu a identický náramok ako má Kamala. Snaží sa obnoviť svoj domov po občianskej vojne.
* Park Seo-joon ako Princ Yan:
Charizmatický princ planéty Aladna, Danversovej manžel a spojenc.
* Samuel L. Jackson ako Nick Fury: 
Bývalý riaditeľ S.H.I.E.L.D.u, ktorý velí vesmírnej základni S.A.B.E.R. kde pracuje spolu so Skrullmi.
* Gary Lewis ako Cisár Dro'ge:
Vodca kolónie Skrullov z planéty Tarnax.
* Zenobia Shroff ako Muneeba Khan:
Kamalina matka
* Mohan Kapur ako Yusuf Khan: 
Kamalin otec.
* Saagar Shaikh ako Aamir Khan:
Kamalin starší brat

V ďalších úlohách sa objavili Lashana Lynch ako Maria Rembeau a Tessa Thompsonová ako Valkýra. Obe herečky si zopakovali svoje úlohy z predošlých MCU projektov. Leila Farzad a Abraham Popoola sa objavili ako Talia a Dag pracovníci S.A.B.E.R.u. Daniel Ings sa objavil ako Ty-Rone, vedec a vynálezca rasy Kree. Vo filme sa objavila  vesmírna bytosť Flerken v podobe Danversovej kocúra Goosea, ktorého si zahrali mačky Nemo a Tango. V cameo úlohe sa objavila Hailee Steinfeldová ako Kate Bishop, zopakovala si tak úlohu zo seriálu Hawkeye. V medzititulkovej scéne sa objavil Kelsey Grammer ako Dr. Hank McCoy / Beast a zopakoval si tak úlohu z filmovej série X-Men od štúdia 20th Century Studios.

## Premiéra
*Marvels* mala premiéru v slovenských kinách 9. novembra 2023. Americká premiéra sa uskutočnila 10. novembra 2023. Prvýkrát bola premiéra naplánovaná na 10. november 2022 a neskôr bol film odložený na 16. február 2023. V apríli 2022 sa vydanie filmu odložilo na 27. júl 2023, pričom si film vymenil dátum vydania s filmom *[[Ant-Man a Wasp: Quantumania]]* (2023). Vo februári 2023 bol film odložený o 4 mesiace. Stalo sa tak pár dní po tom, čo Kevin Feige oznámil, že štúdio spomalí produkciu svojich projektov.

## Referencie

## Externé odkazy
* 
* 

## Zdroj

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe